Pure Aalam Me Fasad Ki Vajah 
Gunah He Aur Chhote Se Chhota 
Gunah Atom Bomb Se Zyada 


Khatarnak He 
Hazrat Mufti Ahmad Khanpuri D.B. 





Sure Rum, Ayat 4 Ka Tarajuma 

Logo ke aur insano ke kartuto ki vajah se 
zamin aur samandaro me khushki aur tari me 
fasad fel gaya kharabiya zahir aur khuli ho 
gayi ye Allah ne logo ko unke baaz kartuto ka 
maza chakhaya shayad ke vo apni un harkato 
se baaz aajaye. 


Pure Aalam Me Fasad Ki Vajah Gunah 

In gunaho ki vajah se pure aalam ke andar 
fasad aur abtaari faili huvi he Allah ne Hazrat 
Adam®) se lekar Huzur“ tak Ambiyae 
Kiram®? ka jo silsila jari farmaya uska 
maksad bhi yahi he logo ko un chizo se vakif 
kiya jaye jin me Allah ki itaat aur 
farmabardari hoti he aur unko Allah ki itaat 
aur farmabardari ke liye amadah kiya jaye 
uksaya jaye aur un chizo se bhi vakif kiya jaye 

jis me Allah ki masiyyat aur nafarmani hoti he 
aur unse unko roka jaye Quran me bhi Allah 
ne aagli ummato ke vakiat aur unki nafarmani 
par Allah ki taraf se jo sazaae digaai unka 
tafsil se zikr kiya he. 

Amal Ki Bhi Khasiyate He 

Allah ne jis tarah chizo me khasiyate rakhi he 
har chiz ka ek alag khas asar hota he koi adami 
zahar khalega to uski vajah se uski maut ho 
jaye aur usi tarah se mukhtalif chize jo ham 
istemal karte he doctoro, hakimo aur tabibo ne 
bata rakha he ke fala chiz ke khane se fayda 
ya nuksan ki shakal me ye asar zahir hota he 
un chizo ke khavas to vo he jo doctoro ne apni 
tahkik ke baad batlaya he ho sakta he ke usme 
unki galti huvi ho aur jo khavas unhone 
batlaye he vo kisi mauka par vujud me na aye 
lekin amal ke jo khavas Hazraate Ambiya“” 
batlaya karte he unme galti ka imkan hi nahi. 


Allah ne Hazraate Ambiya” ko bheja hi isliye 
take vo logo ko batlaye ke kaun se amal karne 
he aur kin se bachna he taake Allah ne jin amal 
ko karna pasand farmaya he log unko kare aur 

jin chizo se Allah ne bachne ka hukam diya he 
logo unse apne apko bachaye. 


Aur Hazraate Ambiya® ka mission unki puri 
zindagi ka maksad yahi hota he ke vo logo ko 
Allah ki taraf davat dekar unka talluk Allah ki 
jaat ke saath kayim kare aur jode aur unko 
batlaye ke bhai dekho tum Allah ki 
nafarmaniyo se baaz aa javo. ‘me2!, Mishkat 


Chhote Se Chhota Gunah Atom Bomb Se 
Zyada Khatarnak He 
Nafarmani aur gunah ye bahut hi khatarnak chiz 
he atom bomb aur hydrogen bomb utna 
khatarnak nahi jitna ke chhote se chhote gunah 
khatarnak he isliye ke atom bomb aur hydrogen 
bomb se zyada se zyada nuksan agar hoga to 
dunyavi etebar se hoga lekin gunah ke natije me 
adami Allah se dur ho jata he aur Allah ki 
narazgi aur uske gazab ka zariya ban jata he 
isliye zarurat is baat ki he ke ham apne aap ko 
Allah ki nafarmani se bachaye Huzur+* ne bhi 
ummat ko uski taraf mutavajje farmaya ke Allah 
ke ahkam ko baja laya jaye aur jin chizo se roka 
gaya unse bacha jaye agar aisa nahi hoga to fir 

Allah ki taraf se pakad hog. 

Allah dunya me badla nahi denge badla to 
akhirat hi me denge akhirat isi liye rakhi he 
lekin uske bavuzud bando ki taraf se jab koi 
gunah zyada hone lagte he to tambih ke taur par 
aur unki ankhe kholne ke liye ibrat ke vaste 
Allah ki taraf se kabhi uska thoda sa asar batla 
diya jata he. 

Hakikat to ye he ke jo vaha pesh ane vala he 
uska ham aur aap andaza aur khiyal nahi kar 
sakte vo asal badla hoga kisi bhi nek kaam ka 
achchha badla aur kisi bhi gunah ki asal saza 
jo bhi hone vali he vo vaha hogi yaha dunya 
me Allah badla nahi dete albatta ibrat ke liye 
tambih ke taur par kabhi kabhi uski taraf se 
logo ko mutavajje kar diya jata he take log 
apni harkato se baaz aajaye. 


Jaise beta jab nafarmani karne par utar aata he 
to baap bhi kabhi kabhi tambih ke liye kuch 
kar deta he taake vo fir itaat aur farmabardari 
ki taraf laut aye aj-kal jo zalzale pesh aate he 
vo Allah ki taraf se tambih ke liye zahir kiye 


jate he aur ye koi mamuli chiz nahi he. 

Musnade Ahmad ki ek rivayat he kisi ne 
Hazrat Aisha“ se saval kiya zalzala kyu ata 
he? unhone javab me farmaya jab log gunah 
ko jaiz kaam samaz kar karne lagte he sharabe 
pite he aur gaane bajane ke saadhan me 
mashgul hote he to aasman ke upar Allah ko 
gairat aati he aur Allah taala zamin ko hukam 
dete he ke unko hila dal uske natize me zamin 
harkat me aati he aur zara si der me log idhar 
se udhar ho jate he aur chand second ke andar 
baadi se baadi halakat dunya me felti he. 
Yaha to zalzala aata he tab bhi hamari ankhe 
nahi khulti aur Huzur=“* ka haal to ye tha ke 
badal dekhte the ya hava zara si tez ho jati thi to 
Aap“ ke chehre anvar ke uppar ghabhrahat ke 
asar zahir hone lagte the. 

Bukhari ki rivayat he Hazrat Aisha“ farmati he 
ke Huzur+*= se puchha gaya Allah ke Rasul=*# 
kiya baat he log to jab badal ko dekhte he to 
khush hote he ke barish aayegi aur aap ko dekha 
jata he ke badal ko aata huva dekhkar aap par 


ghabhrahat ki kefiyat taari hoti he? Huzur+** ne 

farmaya kiya malum ke ye badal kiya lekar 
aaya he? 

Gunaho ke ye kaam agar infiradi taur par ikka 
dukka adami kare to uspar Allah ki taraf se koi 
azab umumi shakal me nahi aata umumi taur 
par pakad usi vakt hoti he jab ke ye gunah 
kasrat se hone lage aur aam shakal me hone 
lage aur aise aam aur khule bando ke saamne 
usko kiya jaye ke koi usko rokne vala uspar 
tambih karne vala aur tokne vala maujud na ho 
agar rok ne tok ka ye silsila bandh ho jayega to 
fir Allah ki taraf se 1s dunya me bhi us tarah ke 
azaab laagu kiye jate he. 


Huzur=* farmate he ke zina karne vala jab zina 
kar raha hota he to vo momin nahi hota, chor1 
karne vala jis vakt chori kar raha hota he vo 
iman me nahi hota, sharab pine vala jis vakt 
sharab pi raha hota he vo iman me nahi rehta. 

(Tirmezi, Mishkat) 
Havala- Mahmudul Mavaiz urdu se rivayat ka 
khulasa lipyantar kiya gaya he. 

